recursal/SuperWikiNEXT-32B huggingface dataset:
*Kitos reikšmės – Šv. apaštalo Pauliaus bažnyčia.*
Koordinatės: 55°39′29″š. pl. 21°50′07″r. ilg.﻿ / ﻿55.65813°š. pl. 21.83526°r. ilg.﻿ / 55.65813; 21.83526

|  Spraudžio šv. apaštalo Pauliaus bažnyčia |
| --- |
|  |
| **Vyskupija** | Telšių |
| **Dekanatas** | Plungės |
| **Savivaldybė** | Rietavo savivaldybė |
| **Gyvenvietė** | Spraudis |
| **Statybinė medžiaga** | tinkuotas mūras |
| **Pastatyta** | 1939 m. |
| **Stilius** | vėlyvasis renesansas |

**Spraudžio šv. apaštalo Pauliaus bažnyčia** – bažnyčia, stovinti Spraudžio kaime, 2 km į šiaurės rytus nuo naujojo Žemaičių plento, netoli Letauso ir Paparsto santakos. Pasiekiama vykstant keliu  **3209**  Rietavas–Žadvainai–Judrėnai , netoli Žadvainių pasukus 3km į vakarus.

Vaizdas į altorių (manoma, Marijos paveikslas anksčiau kabojo Rietavo Oginskių koplyčioje)

Istorija
--------

1935 m. suprojektuota medinė bažnyčia. 1936 m. skirstantis kaimui į vienkiemius, kapinėse parinkta vieta bažnyčiai. Inžinierius Steponas Stulginskis 1937 m. suprojektavo mūrinę bažnyčią. 1938 m. rugsėjo 12 d. pašventinti jos pamatai. Rietavo klebono Juozapo Valaičio rūpesčiu bažnyčia 1939 m. lapkričio 12 d. pastatyta – joje buvo aukojamos pirmosios Mišios. Spraudžio bažnyčioje prieškario, karo ir pokario metais meldėsi visų aplinkinių kaimų gyventojai.

Popiežius Benediktas XVI 2009-uosius buvo paskelbęs šv. Pauliaus metais. Visoje Telšių vyskupijoje Spraudžio bažnyčia – vienintelė pavadinta šio šventojo vardu. Ir būtent tais metais buvo minimas šios bažnyčios 70-metis. Prieš šį jubiliejų bažnytėlė buvo suremontuota. Tąkart pakeistas stogas, sutvarkytas beveik nugriuvęs bokštellis, nuo sienų nugramdyti pelėsiai ir jos perdažytos. Tuoj po remonto, atlaidų sekmadienį, pašventintas ir ką tik atnaujintas šv. Mergelės Marijos horeljefas. Dauguma darbų atlikta už žemiečio verslininko Jono Šarkausko lėšas.

Šalia bažnyčios išlikusi nenaudojama buvusios klebonijos sodyba.

Bažnyčios išlaikymu rūpinasi kaimo gyventojai, Rietavo bažnyčia, aukotojai.

Architektūra
------------

Bažnyčia tinkuoto mūro, stačiakampio plano, su bokšteliu, prieangiu ir zakristijomis. Šventoriaus tvora medinių statinių.

Galerija
--------

* 2015 m. Iš pietryčių pusės2015 m. Iš pietryčių pusės
* Šventoriuje auga seni medžiaiŠventoriuje auga seni medžiai
* Viduje: vaizdas į vargonų chorąViduje: vaizdas į vargonų chorą
* Bokštelio kryžiusBokštelio kryžius
* 2013 m. Iš pietvakarių pusės2013 m. Iš pietvakarių pusės
* ApsidėApsidė
* Priekinis fasadasPriekinis fasadas

Šaltiniai
---------

1. ↑   Archyvuota kopija 2015-07-13 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Spraudžio šv. apaštalo Pauliaus bažnyčia** – vaizdinė ir garsinė medžiaga  |

* Spraudžio bažnytėlės likimas – tuštėjančio kaimo rankose Archyvuota kopija 2015-07-13 iš Wayback Machine projekto.
* Apie klebonavimą išskirtinio stiliaus bažnyčią turinčioje parapijoje
|  |
| --- |
| Robin Bengtsson |
|  |
| Biografija |
| Gimė | 1990 m. balandžio 27 d. (33 metai)Svenljunga, Vestra Jotalandas, Švedijos vėliava Švedija |
| Žanrai | pop |
| Veikla | dainininkas |
| Aktyvumo metai | 2008–dabar |

**Robin Bengtsson** (g. 1990 m. balandžio 27 d. Svenljunga, Vestra Jotalandas) – Švedijos dainininkas.

Robin Bengtsson Švedijoje išgarsėjo 2008 m. sudalyvavęs švediškoje realybės šou „Idol" versijoje. Atlikėjas tuomet užėmė trečią vietą, tačiau jau greitai pasirašė sutartį su „Merion Music" įrašų studija. 2016 m. debiutavo Melodifestivalen atranoje, o jo lyrinė daina „Constellation Price" finale užėmė penktą vietą. 2017 m. su daina „I Can't Go On" laimėjo Melodifestivalen ir tapo šalies atstovu į 2017 m. „Eurovizijos" dainų konkursą Ukrainos sostinėje Kijeve.

Eurovizijos dainų konkursas
---------------------------

| Metai | Nacionalinė atranka | Daina | Rezultatai |
| --- | --- | --- | --- |
| Švedijos nacionalinis finalas | Eurovizijos dainų konkursas |
| 2016 | *Melodifestivalen 2016* | „Constellation Prize" |  #5 |  – |
| 2017 | *Melodifestivalen 2017* | „I Can't Go On" |  #1 |  5 |

Diskografija
------------

### EP

* 2014: *Under My Skin*

Nuorodos
--------

|  |  |
| --- | --- |
|  | **Vikiteka: Robin Bengtsson** – vaizdinė ir garsinė medžiaga  |

* Daina „I Can´t Go On"

| Apdovanojimai ir pasiekimai |
| --- |
| Prieš tai:**Frans  *„If I Were Sorry"*** |  **Švedijos atstovas Eurovizijoje**2017 | Po to:**–** |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Robertsportas*Robertsport* |
| --- |
| *Miesto gatvė* |
|  |
| 

RobertsportasRobertsportas

6°45′0″ š. pl. 11°22′0″ v. ilg.﻿ / ﻿6.75000°š. pl. 11.36667°r. ilg.﻿ / 6.75000; 11.36667﻿ (Robertsportas)Koordinatės: 6°45′0″ š. pl. 11°22′0″ v. ilg.﻿ / ﻿6.75000°š. pl. 11.36667°r. ilg.﻿ / 6.75000; 11.36667﻿ (Robertsportas) |
|  |
| Laiko juosta: (UTC+0) |
|  |
| **Valstybė** | Liberijos vėliava Liberija |
| **Apskritis** | Grand Keip Maunto apskritis |
|  |
| **Gyventojų** (2013) | 4 202  |
|  |
|  **Vikiteka** | Robertsportas |

**Robertsportas** (angl. *Robertsport*) – miestas pietvakarių Liberijoje, Atlanto vandenyno pakrantėje, Maunto kyšulyje, skiriančiame vandenyną nuo Piso ežero, 50 km nuo Monrovijos. Grand Keip Maunto apskrities centras. Pajūrio kurortas, garsėjantis banglenčių sportu. Verčiamasi žvejyba, ryžių auginimu. Veikia bažnyčia.

Istorija
--------

XV a. vid. pakrantę pasiekė portugalų keliautojas Pedro de Sintra ir kyšulį pavadino *Cabo do Monte* („kalno kyšulys"). XIX a. pr. čia, vajų žemėse, įsikūrė išlaisvinti JAV vergai (liberai). Pavadintas pirmojo Liberijos prezidento Joseph Jenkins Roberts garbei. II pasaulinio karo metais Robertsporte veikė sąjungininkų karinis aerodromas.

* BažnyčiaBažnyčia
* ViešbutisViešbutis
* Reginys jūronReginys jūron
| Flinderso kalnagūbris |
| --- |
| Flinderso kalnagūbrisFlinderso kalnagūbris |
| **Žemynas** | Australija |
| **Šalys** | Australija Australija |
| **Aukščiausias taškas** | 1180 m (Šv. Marijos kalnas) |
| **Koordinatės** | 30°55′ p. pl. 138°37′ r. ilg.﻿ / ﻿30.917°š. pl. 138.617°r. ilg.﻿ / 30.917; 138.617Koordinatės: 30°55′ p. pl. 138°37′ r. ilg.﻿ / ﻿30.917°š. pl. 138.617°r. ilg.﻿ / 30.917; 138.617 |
| **Uolienos** | nuosėdinės uolienos |
| **Iškasenos** | kvarcitas |
|  |
|  **Vikiteka** | Flinderso kalnagūbrisVikiteka |

**Flinderso kalnagūbris** (angl. *Flinders Ranges*) – kalnų masyvas Australijoje, Pietų Australijos pietryčiuose, į šiaurę nuo Spenserio įlankos. Tęsiasi iš šiaurės į pietus apie 500 kilometrų. Aukštis iki 1180 m (Šv. Marijos kalnas). Kalnus sudaro nuosėdinės uolienos (šiaurinėje dalyje yra magminių intruzijų), kuriose gausu prekambro fosilijų. Būdingos kuestos.

Pietiniuose Flinderso kalnagūbrio šlaituose veši eukaliptų miškai, šiauriniuose – krūmokšniai. Kalnagūbrio gamta saugoma Flinderso kalnagūbrių (įkurtas 1945 m. centre) ir Vulkathunhos–Kumpio Kalnagūbrių (įkurtas 1970 m. šiaurėje) nacionaliniuose parkuose.

Kalnų reginys Flinderso kalnagūbrių nac. parke
Kalnai pavadinti anglų jūrininko Metju Flinderso garbei. Kalnuose gyvena aborigenai adnjamadanai. Pagrindinė Flinderso kalnų gyvenvietė – Kvornas.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 459
2. ↑  *Flinderso kalnagūbriai*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004
**Robertas Stasys Boris** (tikroji pavardė *Borysas*, g. 1930 m. balandžio 19 d. Detroitas, Mičigano valstija) – verslininkas, JAV lietuvių visuomenės veikėjas.

Biografija
----------

1955 m. baigė Detroito universitetą, 1960 m. – Kelių eismo ir pervežimų koledžą (College of Advanced Traffic and Transportation). Iki 1963 m. korporacijos „U. S. Cold Storage", 1963–1990 m. bendrovės „Earl C. Smith" viceprezidentas.

Nuo 1948 m. Lietuvos vyčių organizacijos narys, 1960–1963 m. pirmininkas, nuo 1965 m. garbės narys. 1980–1983 m. Amerikos lietuvių Romos katalikų federacijos valdybos narys. Lietuvių katalikų religinės šalpos valdybos narys. 1989 m. įsteigė komitetą „Pagalba Lietuvai", nuo 1992 m. pirmininkas, atvežė Lietuvos ligoninėms medicinos priemonių už 15 mln. JAV dolerių. Nuo 1990 m. Detroito šv. Antano lietuvių parapijos tarybos vicepirmininkas.

Įvertinimas
-----------

2000 m. Gedimino 4 laipsnio ordinas

Šaltiniai
---------

1. ↑  *Robertas Stasys Boris*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 364 psl.
|  |
| --- |
| **Robertso tarptautinis oro uostas** |
|  |
| IATA: ROB - ICAO: GLRB |
| Parametrai |
| Aerodromo tipas | civilinis |
| Miestas | Monrovija |
| Aukštis virš jūros lygio | 9 m |
| Koordinatės | 06°14′02″ š. pl. 010°21′44″ v. ilg.﻿ / ﻿6.23389°š. pl. 10.36222°r. ilg.﻿ / 6.23389; 10.36222 |
|
| Kilimo ir tūpimo takai |
| Kryptis | Matmenys | Danga |
| ilgis (m) | plotis (m) |
| 04/22 | 3 353 | 46 | asfaltas |

**Robertso tarptautinis oro uostas** (IATA: **ROB**, ICAO: **GLRB**; seniau dar vadintas **Robertsfildo oro uostu**) – tarptautinis oro uostas, esantis Liberijoje, Vakarų Afrikoje. Įsikūręs netoli Harbelo miesto, 56 km nuo šalies sostinės Monrovijos.

Tai pagrindinis šalies oro uostas. Jis turi vienintelį 3400 m ilgio kilimo ir tūpimo taką, kuris seniau naudotas JAV kaip Space Shuttle erdvėlaivių programos atsarginė nusileidimo vieta. Oro uostas pavadintas Džozefo Dženkinso Robertso, pirmojo Liberijos prezidento, garbei.

Istorija
--------

1942 m. Liberija su Jungtinėmis Valstijomis pasirašė gynybos paktą, kuriuo buvo pradėta rengti strateginius kelius ir kitą infrastruktūrą, susijusią su JAV kariuomenės interesais stebėti Ašies valstybių ekspansiją. Oro uostas, kaip JAV karinių oro pajėgų bazė, nutiestas Jungtinių Amerikos Valstijų vyriausybės. Tūpimo takas buvo nutiestas tokio ilgio, kad ant jo galėtų nutūpti B-47 Stratojet bombonešiai ir prisipildyti kuro bakus. Tokiu būdu Liberijai atiteko kurį laiką ilgiausiu visoje Afrikoje laikytas tūpimo takas. Šiame oro uoste savo vizito į Liberiją 1943 m. metu JAV prezidentas Franklinas D. Ruzveltas pietavo su tuometiniu Liberijos prezidentu Edvinu Barklėjumi.

Antrojo pasaulinio karo metu, nuo 1943 iki 1945 m. Robertso oro uostas tarnavo kaip alternatyvi 26 SAAF eskadrilės, patruliavusios virš Atlanto, bazė.

XX a. 8-ajame ir 9-ajame dešimtmečiuose oro uostas buvo pagrindinė „Pan American World Airways" oro linijų stotelė visoje Afrikoje. Iš Niujorko Džono F. Kenedžio tarptautinio oro uosto per Robertsfildo oro uostą be perstojo skraidė lėktuvai į tokius taškus, kaip Dakarą, Akrą, Abidžaną, Lagosą, Konakrį, Nairobį ir net Johanesburgą.

Kurį laiką Robertsfildo oro uostas naudotas JAV kaip Space Shuttle erdvėlaivių programos atsarginė nusileidimo vieta.

Išnašos
-------

1. ↑  „The Story of Africa – Between World Wars (1914–1945)". BBC World Service.
2. ↑  GlobalSecurity.org, Space Shuttle Emergency Landing Sites
| **Marmota bobak** |
| --- |
| Stepinis švilpikas (Marmota bobak)Stepinis švilpikas(*Marmota bobak*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Graužikai  *( Rodentia)* |
| Šeima: | Voveriniai  *( Sciuridae)* |
| Gentis: | Švilpikai  *( Marmota)* |
| Rūšis: | Stepinis švilpikas  *( Marmota bobak)* |

 |
| Binomas |
| ***Marmota bobak***Müller, 1776 |

**Stepinis švilpikas** (*Marmota bobak*) – švilpikų (*Marmota*) genties graužikas. Galva palyginti didelė, kojos trumpos. Turi storą liemenį ir trumpą uodegą. 60 cm ilgio, uodega – 18 cm. Sveria iki 5 kg. Kailis tankus, gelsvos spalvos, plaukai juosvais galais.

Paplitęs Rytų Europos stepių juostoje Rusijoje, Baltarusijoje, Ukrainoje, taip pat šiauriniame ir centriniame Kazachstane. Anksčiau taip pat gyveno pietinėje Lenkijoje, Podolėje, Kryme. Kasa gilius urvus, kuriuose gyvena kolonijomis. Iš žemės iškastos iš urvų susidaro stambūs kauburiai – 60 cm aukščio ir iki 3 m skersmens. Pajutęs pavojų, skardžiai švilpia. Žiemą įminga.

Nuorodos
--------

1. ↑  Don E. Wilson, DeeAnn M. Reeder (eds.) Mammal Species of the World. A Taxonomic and Geographic Reference. Baltimore:Johns Hopkins University Press, 2005. ISBN=0-8018-8221-4. online Archyvuota kopija 2011-05-21 iš Wayback Machine projekto.


|  |  |
| --- | --- |
|  | **Vikiteka: Stepinis švilpikas** – vaizdinė ir garsinė medžiaga  |
| Flindersas |
| --- |
| Patvinęs Flindersas 1917 m. Patvinęs Flindersas 1917 m. |
| **Ilgis** | 830 km |
| **Baseino plotas** | 108 000 km² |
| **Vidutinis debitas** | 16 m³/s |
| **Ištakos** | Didysis Vandenskyros kalnagūbris |
| **Žiotys** | Karpentarijos įlanka |
| **Šalys** | Australijos vėliava Australija |

**Flindersas** (angl. *Flinders River*) – upė Australijoje, Kvinslando valstijos šiaurėje; ilgiausia šios valstijos upė. Prasideda Didžiajame Vandenskyros kalnagūbryje, į šiaurės rytus nuo Hiūendeno. Teka daugiausia šiaurės vakarų kryptimi. Įteka į Arafūros jūros Karpentarijos įlanką netoli Karumbos.

Svarbiausi intakai: Klonkuris, Korela. Vasarą didžioji dalis upės išdžiūsta. Prie Flinderso esančios gyvenvietės: Hiūendenas, Ričmondas, Džiulija Krykas.

Upė pavadinta Australijos tyrinėtojo Metju Flinderso garbei.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 459
„Siono išminčių protokolų" 1992 metų leidimas
**Siono išminčių protokolai** (rus. *Протоколы сионских мудрецов*) – XX a. pradžioje Rusijoje išleisti tekstai, tariamai aprašantys žydų planus užvaldyti pasaulį. Įvairūs nepriklausomai atlikti tyrimai parodė, kad tai yra carinės Rusijos slaptosios policijos padaryta klastotė. Taip pat, The Times laikraštis 1921 metais išspausdintoje serijoje straipsnių įrodė, kad didelė dalis teksto Siono išminčių protokoluose yra nurašyta nuo Ženevoje (Šveicarija) išleisto satyrinio kūrinio „*Dialogas pragare tarp Makiavelio ir Monteskjė*" (pranc. *Dialogue aux enfers entre Machiavel et Montesquieu*).

Nepaisant to, ir šiais laikais yra žmonių, tikinčių šių raštų originalumu, ypač kraštuose, kur stiprus antisemitizmas. Siono išminčių protokolai dažnai cituojami įvairiuose antisemitiniuose straipsniuose ar knygose, pateikiami kaip žydų sąmokslo įrodymas.

Siono išminčių protokolai dažnai laikomi sąmokslų teorijų literatūros pradžia.

Nuorodos
--------

* Protokolų tekstas lietuvių kalba, PDF formatas
* Protokolų tekstas (anglų kalba, PDF formatas) Archyvuota kopija 2014-07-29 iš Wayback Machine projekto.
* Protokolų teksto, istorijos ir politinio efekto analizė
* The Protocols of the Learned Elders of Zion: Plagiarism at its Best
**Steponas Matulis** (1918 m. vasario 18 d. Svėdasų parapijos Daujočių kaime – 2003 m. birželio 18 d. Notingamo, Didžioji Britanija, palaidotas Notingamo Vilford Hil kapinėse) – Romos katalikų kunigas, MIC, vienuolis marijonas, bažnyčios istorijos mokslų daktaras.

Biografija
----------

Mokėsi Svėdasų ir Užpalių mokyklose. 1934 m. įstojęs į Marijonų vienuoliją, baigė Marijampolės Marijonų gimnaziją. Nuo 1939 m. studijavo Kauno Vytauto Didžiojo universitete techniką, filosofiją ir teologiją, vėliau Vokietijos Aištato dvasinėje seminarijoje – filosofiją ir teologiją. Studijas tęsė Popiežiaus šv. Akviniečio universitete. Kunigu įšventintas 1945 m. liepos 21 d. Tais pačiais metais suteiktas teologijos licenciato laipsnis, o 1946 m. jis apgynė teologijos daktaro disertaciją tema „Arkivyskupas Jurgis Matulaitis MIC, apaštalinis vizitatorius Lietuvai 1925-1927". Romos šv. Grigaliaus universiteto Bažnyčios istorijos fakultete paruošė ir apgynė antrąją daktaro disertaciją „Palaimintasis arkivyskupas Jurgis Matulaitis, MIC, Marijonų gaivintojas, 1909-1927".

1953 m. buvo Romos Marijonų generalinio namo naujokyno vedėju, vėliau – kolegijos viršininku. 1957 m. Romoje tapo Marijonų dvasios tėvu. 1958 m. S. Matulis paskirtas Londono lietuvių parapijos rektoriumi, vėliau – ir Europos lietuvių skautų kapelionu. 1961 m. kunigas Matulis atgaivino katalikišką žurnalą „Šaltinis", daugelį metų jį redagavo. „Šaltinio" leidykla leido ne tik žurnalą, bet ir knygas krikščioniška tematika. 1965 m. Notingame įkūrė „Židinio" jaunimo namus, Lietuvių katalikų centrą ir Vilniaus Aušros Vartų Marijos koplyčią, lietuvišką knygyną. Kunigas ne tik dirbo sielovados darbą Didžiosios Britanijos lietuvių tarpe, bet ir aktyviai dalyvavo visuomeninėje veikloje: buvo Lietuvių katalikų bendrijos sekretoriumi, Lietuvių Katalikų Mokslo akademijos Istorijos mokslų sekcijos nariu, Londono Sporto komiteto nariu.

Įvertinimas
-----------

Lietuvos didžiojo kunigaikščio Gedimino ordino Riterio kryžius (1998 m.)

Bibliografija
-------------

* Lietuva ir Apaštalų Sostas 1795–1940 (L. K. M. Akademijos suvažiavimo darbai IV, Roma 1961, Lietuvių Katalikų Mokslo Akademijos leidinys N.6)
* Lietuvos laisvės vainikas. Bažnytinės Provincijos įsteigimas ir konkordatas. Notingamas, 1984
* Matulis Steponas MIC, Marianie za błogosławionego Jerzego Matulaitisa–Matulewicza, tłum. R. Piętka, Warszawa-Lublin 2008 **(**lenk.**)**

Šaltiniai
---------

* Biografija[neveikianti nuoroda]
* Gyvenimo aprašymas
* Dr. Darius Furmonavičius. Šv. Mišios už Lietuvą ir lietuvius Anglijoje
**FlightGear** atviro kodo laisvai platinamas skrydžio imitatorius. Žaidėjas ekrane mato vaizdą pro priekinį lėktuvo stiklą, veikiantį prietaisų pultą ir klaviatūros pagalba valdo lėktuvą. Galima skristi virš bet kurios pasaulio vietos, nors automatiškai sugeneruotame virtualiame pasaulyje, tarkime, Kuršių Nerija atrodo gana varganai (vietoj kopų driekiasi arimai). Tačiau tinklalapyje yra ir geriau sutvarkytų vietų sąrašas.

Lėktuvas kyla iš virtualaus Palangos oro uosto
Žaidėjas gali pasirinkti vieną iš keleto galimų lėktuvo modelių. Tarp jų esama kovinių, tačiau jie neginkluoti.

Pagrindinis žaidimo privalumas – atviras kodas ir atviri formatai. Todėl galima panorėjus kurti savo lėktuvus bei kurti įvairius virtualaus pasaulio trimačius objektus (kopas, televizijos bokštus ir panašiai). Šiuos objektus nelabai sudėtinga „pastatyti" norimoje pasaulio vietoje, nurodant geografines koordinates. Naudojami įvairūs standartiniai trimačių objektų modelių formatai. Dauguma lėktuvo duomenų aprašyta XML. Galima kurti ir pagal nustatytą algoritmą judančius objektus (plaukiančius laivus ir pan).

Galima pasirinkti norimą orą. Skrendant naktį, mėnulis, planetos ir apie 600 žvaigždžių matyti ten, kur ir turi būti pagal geografinę padėtį bei skrydžio laiką.

Kompiuterių tinklo pagalba keli žaidėjai gali skristi kiekvienas savo lėktuvu tame pačiame virtualiame pasaulyje, treniruodamiesi atlikti įvairius koordinuotus veiksmus.

Žaidimas sukurtas dirbti Linux aplinkoje, bet šiuo metu jau gana neblogai veikia ir Windows, Mac OS X, FreeBSD, Solaris bei IRIX versijos. Žaidimas turi GPL licenziją. Tinklalapyje rašoma, jog „…kol laikomasi GPL taisyklių, žaidimas gali būti laisvai kopijuojamas ir platinamas".

2005 m. FlightGear 0.9.8 apdovanotas SOFTPEDIA „100 % FREE" prizu.

Nuorodos
--------

* FlightGear tinklalapis

1. ↑   Archyvuota kopija 2005-11-24 iš Wayback Machine projekto.
| **Steponas Nekrošius** |
| --- |
| Gimė | 1936 m. kovo 25 d. (87 metai)Lalai |
| Sutuoktinis (-ė) | Lilija |
| Vaikai | Elena, Svetlana |
|  |
| Veikla | karininkas |
| Partija | 1958 m. SSKP |
|  |
| Alma mater | 1968 m. Frunzės karo akademija |

**Steponas Nekrošius** (g. 1936 m. kovo 25 d. Laluose, Kėdainių rajonas) – sovietinis generolas majoras, LSSR civilinės gynybos štabo viršininkas.

Biografija
----------

Nuo 1955 m. tarnavo sovietinėje armijoje. Baigė Riazanės karo mokyklą, 1968 m. M. Frunzės karo akademiją, 1976 m. SSRS ginkluotųjų pajėgų Generalinio štabo karo akademiją. 1971–1973 m. pulko vadas. 1973–1974 m. divizijos štabo viršininkas, 1976–1980 m. divizijos vadas. 1980–1983 m. Tolimųjų Rytų karo apygardos štabo viršininko pavaduotojas.

1983 m. grįžo į Lietuvą, LSSR civilinės gynybos štabo viršininkas, LSSR civilinės gynybos viršininko pavaduotojas. Nuo 1986 m. kandidatas į LKP CK narius. Nuo 1985 m. LSSR AT deputatas. 1986 m. LTSR nusipelnęs kultūros veikėjas.

Po 1991 m. panaikinus civilinės gynybos štabą, kurį laiką dirbo Krašto apsaugos departamento patarėju, teikė Lietuvos vadovybei pasiūlymus, kaip reikia organizuoti krašto gynybą, dalyvavo viešose diskusijose šiuo klausimu. Išėjęs į pensiją kurį laiką dirbo vadovaujantį darbą privačiose įmonėse.

Šaltiniai
---------

1. ↑  *Steponas Nekrošius*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. - 192
2. ↑   Archyvuota kopija 2007-03-02 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 8°00′ p. pl. 140°42′ v. ilg.﻿ / ﻿8.000°š. pl. 140.700°r. ilg.﻿ / 8.000; 140.700

Eiao kitų Markizų salų atžvilgiu
**Eiao** (pranc. *Eiao*) – sala Ramiajame vandenyne, Prancūzijos Polinezijoje, Markizo salų šiaurėje, yra apie 100 km į šiaurę nuo Nuku Hivos. Plotas – 43,8 km².

Sala yra 13 km ilgio, iki 3,5 km pločio. Paviršius kalnuotas, sudarytas iš bazalto, 300–500 m aukščio. Aukščiausia vieta – Mukatiketikės kalnas (578 m). Pietinis krantas mažai vingiuotas, o šiauriame krante gausu užutėkių. Paviršius daug kur paveiktas erozijos, virtęs pusdykume. Šalimais Eiao yra maža Motu One salelė.

Eiao sala negyvenama, administraciškai priklauso Nuku Hivos komunai.

Senovėje saloje gyveno markiziečiai, kitų salų gyventojai čia plaukdavo balzato vedegoms gaminti. 1791 m. salą pasiekė pirmasis europietis – amerikietis Jozefas Ingrehamas – ir pavadino Nokso sala (*Knox Island*) pagal JAV karo ministrą Henrį Noksą (*Henry Knox*). XIX a. Eiao trumpai naudota kaip raupsuotųjų kolonija. XX a. buvo tyrinėjama prancūzų armijos kaip galima vieta branduoliniams bandymams. 1992 m. sala paskelbta gamtos rezervatu.

* Palydovinė nuotraukaPalydovinė nuotrauka
* Vaitahu įlankos krantasVaitahu įlankos krantas
* Pietrytinio kranto vaizdasPietrytinio kranto vaizdas
* Erozijos paveiktas kraštovaizdisErozijos paveiktas kraštovaizdis

|  |  |
| --- | --- |
|  | **Vikiteka: Eiao** – vaizdinė ir garsinė medžiaga  |
Sprendimas dėl kalinimo vietos paskyrimo ypatingajame lageryje
**Ypatingieji lageriai** (rus. *Особые лагеря МВД, особлаги*) – specialiosios paskirties lageriai Gulago sistemoje skirti „specialiajam kontigentui" – politiniams kaliniams, nuteistiems pagal RTFSR BK 58 straipsnį apkaltintiems išdavyste, šnipinėjimu, terorizmu. Tarp tokių kalinių buvo tikri ir pagal sufabrikuotas nuteisti politiniai sistemos priešininkai – trockistai, „nacionalistai" (tarp jų ir Lietuvos partizanai bei jų rėmėjai), baltieji emigrantai.

Iš viso buvo 12 ypatingųjų lagerių. 1948 m. vasario mėnesį įsteigti ypatingieji lageriai buvo be pavadinimų, sunumeruoti nuo 1 iki 5. Vėliau jiems suteikti kodiniai pavadinimai, atitinkamai Mineralnyj, Gornyj, Dubravnyj (Дубравный Dubravlagas), Stepnoj ir Beregovoj. 

Vėliau įkurti šie ypatingieji lageriai: Rečnoj, Ozernyj, Pesčianyj, Lugovoj, Kamyšovyj, Dalnyj ir Vodorazdelnyj.

1954 m. po Stalino mirties, ypatingieji lageriai reorganizuoti į įprastines priverstinio darbo stovyklas.

Darbo diena, kaip ir kituose lageriuose, oficialiai buvo 10 val. tačiau neretai užtrukdavo ir 14 val.

Nuorodos
--------

1. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Sirenia** |
| --- |
| Diugonis (Dugong dugon)Diugonis (*Dugong dugon*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Antklasis: | Amniotai  *( Amniota)* |
| Klasė: | Žinduoliai  *( Mammalia)* |
| Būrys: | Sirenos  *( Sirenia)* |

 |

**Sirenos** (*Sirenia*) – žinduolių būrys. Tai stambūs, lėtai judantys aptakaus kūno jūriniai žinduoliai, mintantys augalais. Priekinės galūnės virtusios plaukmenimis su pirštų puskanopių rudimentais. Užpakalinių galūnių nėra, yra tik dubens liekanų. Oda stora ir kieta, gausiau plaukų yra tik ant mėsingų lūpų. Galvos smegenys mažos. Išorinių ausų nėra. Skruostiniai dantys turi plokščią trinamąjį paviršių, o krūtinės srityje yra tik 1 spenių pora, tuo sirenos panašios į straublinius. 

Virškinant augalinį maistą, išsiskiria didelis dujų kiekis, todėl sirenos yra labai plūdrios. Po vandeniu jos gali uždaryti šnerves ir sutraukti akių vokus. Iškildamos į paviršių įkvepia oro, bet po vandeniu gali išbūti iki 20 minučių. Sirenos nuplėšia augalus didele ir judria viršutine lūpa. Tada maistas sutrinamas tarp raginių plokštelių, esančių gomurio priekyje bei apatiniame žandikaulyje, ir galiausiai sumalamas tarp dantų. Gyvūnai dauginasi lėtai – kas dveji metai gimsta tik vienas jauniklis. 

Praeityje sirenos buvo ypač medžiojamos dėl mėsos, odos ir taukų. Dabar jų daug susižaloja nuo žvejybos tinklų ir užterštų pakrančių. Pasaulyje iš viso priskaičiuojama apie 130 tūkst. sirenų – mažiau negu bet kokio kito žinduolių būrio. Būryje dvi šeimos ir 4 rūšys:

* Diugoniniai (*Dugongidae*)
	+ Diugonis (*Dugong dugon*). **Pav.**
	+ Jūros karvė (*Hydrodamalis gigas*). Rūšis išnaikinta dėl geros mėsos XVIII a.
* Lamantininiai (*Trichechidae*)
	+ Amerikinis lamantinas (*Trichechus manatus*)
	+ Afrikinis lamantinas (*Trichechus senegalensis*)
	+ Amazonės lamantinas (*Trichechus inunguis*)
Koordinatės: 62°20′ š. pl. 6°18′ v. ilg.﻿ / ﻿62.333°š. pl. 6.300°r. ilg.﻿ / 62.333; 6.300

Salos padėtis
**Fuglojus** (dan. *Fuglø*) – ryčiausia Farerų sala. Salos pavadinimas reiškia *Paukščių sala*, pavadinimas kilo nuo paukščių, kurie suka lizdus salos skardžiuose. Salos plotas – 11,02 km², aukštis iki 620 m. Fuglojuje 2007 m. gyveno 44 žmonės.

Sala apgyvendinta vikingų laikais. Viena svarbiausių fareriečių istorijų yra apie floksmenus, maištininkų grupę iš Fuglojaus. Vieni svarbiausių separatistų, kovojųsių su danų valdžia, buvo Høgni Nev, Rógvi Skel, Hálvdan Ulvsson iš Hatarviko ir Sjúrður við Kellingará iš Čirčios. Šie žmonės ilgai kontroliavo ir niokojo šiaurinę Farerų salų dalį. Tai vienas svarbiausių fareriečių separatistų mitų.

Høgni Nev ir Hálvdan Ulvsson, turėję kriminalinių ketinimų, privertė protingesnį Sjúrður við Kellingará pasukti sukilimą kariniu keliu. Visi keturi sukilėliai buvo sugauti ir nubausti mirties bausme. Sjúrður við Kellingará gavo amnestiją, bet pagal legendą graužiamas sąžinės paprašė mirties bausmės kaip kitiems floksmenams.

Kadangi Fuglojaus uostas neturi bangolaužių, ekonomikos augimas sustojo XX a. pradžioje. Salos pajamų šaltinis yra žemės ūkis ir žvejyba, tokių paukščių kaip mormonai, gaudymas.

Farerų parlamentas bandė pagerinti sąlygas saloje: elektra buvo įvesta XX a. septintame dešimtmetyje, po dvidešimt metų buvo nutiestas kelias iš Čirčios į Hatarviką.

XX a. pradžioje kai saloje buvo daugiausiai gyventojų Fuglojuje gyveno 250–300 žmonių. Dabar visus metus Hatarvike gyvena 5 žmonės, o Čirčijoje 20.

Galerija
--------

* HatarvikasHatarvikas
* FuglojusFuglojus
* ČirčiaČirčia
* FuglojusFuglojus
* Bažnyčia FuglojujeBažnyčia Fuglojuje
* Pašto valties švartavimas FuglojujePašto valties švartavimas Fuglojuje

Šaltiniai
---------

1. ↑  Fugloy - The island. *faroestamps.fo*. Nuoroda tikrinta 2021-04-28.
2. ↑


|  |  |  |  |  |
| --- | --- | --- | --- | --- |
| 

| Ž • A • RFarerų savivaldybės |
| --- |
|  |
| 
Eidis · Eisturojus · Famjinas · Fuglafjorduras · Fuglojus · Hovas · Husaras · Husavikas · Hvalba · Hvanasundas · Klaksvikas · Kunojus · Kvivikas · Nesas · Porkeris · Runavikas · Sanduras · Siorvaguras · Sjovaras · Skalavikas · Skopunas · Skuvojus · Sumba · Sunda · Torshaunas · Tvioroiris · Vagaras · Vaguras · Vestmana · Vidareidis |  |

 |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

 *Kitos reikšmės – Šv. arkangelo Mykolo bažnyčia.*
Koordinatės: 54°19′20.3″ š. pl. 24°30′40.6″ r. ilg.﻿ / ﻿54.322306°š. pl. 24.511278°r. ilg.﻿ / 54.322306; 24.511278

|  Babriškių šv. arkangelo Mykolo bažnyčia |
| --- |
|  |
| **Vyskupija** | Kaišiadorių |
| **Dekanatas** | Merkinės |
| **Savivaldybė** | Varėnos rajonas |
| **Gyvenvietė** | Babriškės (Varėna) |
| **Statybinė medžiaga** | akmenų mūras |
| **Pastatyta** | 1838 m. |

**Babriškių šv. arkangelo Mykolo bažnyčia** – bažnyčia, stovinti Babriškių kaime, netoli Alytaus-Varėnos kelio, Varėnės dešiniajame krante. Klasicistinių proporcijų.

Istorija
--------

Kaime 1724 m. buvo koplyčia. 1838 m. Rosochackis kapinėse pastatė akmenų mūro koplyčią. Joje kartais buvo laikomos pamaldos. Babriškėse 1942 m. apsigyveno vienuolis marijonas kunigas Juozas Rakickas. Jis prie koplyčios pristatė medinę zakristiją, pastatė kuklią kleboniją. 1944 m. sudegus Varėnos I bažnyčiai, parapija perkelta į Babriškes. Suremontuota koplyčia tapo bažnyčia. Bažnyčios šventoriuje palaidoti Nepriklausomybės karo didvyriai Vyties Kryžiaus kavalieriai Zenonas Miklušis (1900–1971) ir Juozas Valickas (1896–1942).

Babriškių bažnyčia iš galo

Architektūra
------------

Bažnyčia klasicistinių proporcijų, su 2 tinkuotais bokštais ir lygiu frontonu. Šventoriuje stovi grakšti mūrinė koplytėlė.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Sirenos ant namo stogo.
Mechaninės sirenos garsas.
**Sirena** (gr. Seiren) – didelės galios garso arba ultragarso šaltinis.

Daugumos sirenų generuojamas dažnių intervalas – nuo ~200 Hz iki ~100 kHz, galia nuo kelių vatų iki dešimčių kilovatų. Naudojamos signalizacijai (laivuose, priešlėktuvinėje gynyboje, specialiajame transporte) bei gamyboje – šilumos apykaitai paspartinti, įvairioms medžiagoms smulkinti ir pan.

Veikimo principas
-----------------

Garsas sužadinamas, vožtuvams periodiškai nutraukiant oro, garo ar (ultragarsinėse sirenose) skysčio srautą. Tokiam srauto pertraukimui dažniausiai naudojami rotoriai su kiaurymėmis (dinaminė sirena) arba slankiojančiu stūmokliu su įpjovomis (pulsuojančioji sirena). Yra ir sirenų su elektroniniu būdu valdomais vožtuvais – pastarosios gali žymiai greičiau kaitalioti generuojamą dažnį. Labiau paplitusios dinaminės sirenos, skirstomos į ašines (būgno pavidalo rotorius) ir radialines (disko pavidalo rotorius).

Ten, kur nereikia didelės galios, vietoje sirenų vis dažniau naudojami elektroniniai įrenginiai, susidedantys iš signalo generatoriaus, didelės galios stiprintuvo bei didelę membranos eigą turinčio garsiakalbio.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Vanessa cardui** |
| --- |
| Usninukas (Vanessa cardui)Usninukas (*Vanessa cardui*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Klasė: | Vabzdžiai  *( Insecta)* |
| Būrys: | Drugiai  *( Lepidoptera)* |
| Šeima: | Pleštekės  *( Nymphalidae)* |
| Gentis: | *Vanessa*  *( Vanessa)* |
| Rūšis: | Usninukas  *( Vanessa cardui)* |

 |
| Binomas |
| ***Vanessa cardui***Linnaeus, 1758 |

**Usninukas** (*Vanessa cardui*) – pleštekių (*Nymphalidae*) šeimos drugys. Drugys į Lietuvą atskrenda iš Pietų Europos birželio mėn. Jie yra šviesiai gelsvos spalvos, bet Lietuvoje gimę antrosios kartos drugiai yra tamsesnės geltonos spalvos. Nuo liepos pabaigos iki rugsėjo pabaigos traukia atgal į pietus. Žiemoja šiaurės Afrikoje. Maitinasi usnių, ežeinių nektaru.

Vikšrai pilkai juosvi, su dėmėmis ir taškais bei geltonomis juostomis. Jie gyvena dagių ir usnių susuktuose lapuose. Lėliukė pilkai ruda.

*Vanessa cardui*

|  |  |
| --- | --- |
|  | **Vikiteka: Usninukas** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Fleriuso mūšis |
| --- |
| Fleriuso mūšio atvaizdavimas su oro balionu fone. |
| 

|  |  |
| --- | --- |
| Data | 1794 m. birželio 26 d. |
| Vieta | Nyderlandai |
| Rezultatas | Prancūzų pergalė |

 |
| Konflikto šalys |
|  Prancūzija |  Habsburgų monarchija Jungtinės Nyderlandų provincijos |
| Vadovai ir kariniai vadai |
|  Jean Baptiste Jourdan |  Friedrich Josias von Sachsen-Coburg-Saalfeld |

**Fleriuso mūšis** (1794 m. birželio 26 d.) – svarbus mūšis, turėjęs daug įtakos Prancūzijos revoliucijos likimui. Taip pat pirmas mūšis, kuriame buvo panaudota oro žvalgyba.

Mūšio eiga
----------

Mūšis prasidėjo Nyderlanduose Austrijai (Saksonijos-Koburgo princui) užpuolus prancūzų armiją. 52 000 kareivių reguliarioji Saksonijos-Koburgo armija puolė 75 000 prancūzų (generolas *Jean-Baptiste Jourdan*) pajėgas, kurių dauguma buvo naujokai. Padrika austrų ataka greitai buvo atmušta, nes *Jourdan* galėjo įvertinti situaciją, gaudamas informaciją iš kelių stebėtojų oro balionuose. Mūšis truko 6 valandas.

Pasekmės: Pirmosios koalicijos žlugimas, Austrija prarado Nyderlandus.
Netektys: 4 000 prancūzų (5,3 %), 2 300 austrų (4,4 %).
| Usolka |
| --- |
| Tiltas per Usolką ties Ustjansku Tiltas per Usolką ties Ustjansku |
| **Ilgis** | 356 km |
| **Baseino plotas** | 10 800 km² |
| **Vidutinis debitas** | 21,7 m³/s |
| **Ištakos** | Pelkė, 6 km į šiaurės rytus nuo Sretenkos |
| **Žiotys** | Tasejeva |
| **Šalys** | Rusijos vėliava Rusija |

**Usolka** (rus. *Усолка*) – upė Rusijoje, Krasnojarsko krašte; didžiausias kairysis Tasejevos intakas. Upės ilgis – 356 km, baseino plotas – 10 800 km².

Teka pietvakariniu Vidurio Sibiro plokščiakalnio pakraščiu. Užšąla antroje spalio – pirmoje lapkričio pusėje, atitirpsta antrojoje balandžio – pirmojoje gegužės pusėje.

Debitas 69 km nuo žiočių – 21,7 m³/s. Vasaros liūtys dažnai sukelia potvynius.

Didžiausi: Bobrovka, Brjakičius, Jakovlevka, Murma, Glinaja, Chandala, Bakčetas, Kolonas, Abanas, Topolis, Kaytušas.

Šaltiniai
---------

1. ↑  *Усолка*,Большая советская энциклопедия, T. XXVII (Ульяновск—Франкфорт). – Москва: Советская энциклопедия, 1977
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Nuo 2005 m. naudojamas naujasis vandensvydžio kamuolys
**Vandensvydžio kamuolys** naudojamas vandensvydžio ir kanupolo varžybose. Kamuolys išsiskiria ryškia spalva ir lengvai suimamu pagrindu, kad žaidėjui būtų patogiau kamuolį laikyti viena ranka.

Įprastai vandensvydžio kamuolys sveria 400–450 gramų, vyrams pripučiamas 90–97 kPa, moterims – 83–90 kPa. Naudojami du skirtingo dydžio kamuoliai: vyrų varžyboms 5 numerio (68–71 cm apimties) ir 4 numerio (65–67 cm) moterims.

Vienas pirmųjų kamuolių vandensvydžio varžyboms buvo sukurtas XIX a. tokios formos kaip naudojamas regbyje. Vėliau pereita prie futbolo kamuolio naudojimo. Tačiau šie kamuoliai greitai sušlapdavo ir tapdavo labai sunkūs, todėl 1936 m. JAV vandensvydžio treneris James R. Smith sukūrė guminį kamuolį, kuris žymiai labiau tiko tokio tipo varžyboms. Iš pradžių kamuolys buvo raudonos spalvos, o 1948 m. buvo perdažytas į geltoną spalvą dėl geresnio matomumo žiūrovams. Oficialiu FINA ir olimpinių žaidynių kamuoliu jis tapo 1956 m.

2005 m. FINA leido pakeisti oficialaus vandensvydžio kamuolio spalvinimą. Nuo šiol kamuolio dalis gali būti mėlynos, raudonos, žalios, juodos ar geltonos spalvos.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  Alytaus Šv. Angelų Sargų bažnyčia |
| --- |
|  |
| **Vyskupija** | Vilkaviškio |
| **Dekanatas** | Alytaus |
| **Savivaldybė** | Alytaus miestas |
| **Gyvenvietė** | Alytus |
| **Adresas** | Savanorių g. 14 |
| **Statybinė medžiaga** | medis |
| **Pastatyta** | 1878 m. |

Koordinatės: 54°23′56″š. pl. 24°03′03″r. ilg.﻿ / ﻿54.3988°š. pl. 24.0509°r. ilg.﻿ / 54.3988; 24.0509

 *Kitos reikšmės – Šv. Angelų Sargų bažnyčia.*
**Alytaus Šv. Angelų Sargų bažnyčia** – bažnyčia, stovinti Alytuje. Istoristinė, turi neoklasicizmo ir neobaroko bruožų.

Istorija
--------

Alytuje, Nemuno kairiajame krante, 1670 m. pastatyta šv. Jurgio bažnyčia (kitais šaltiniais – šv. Onos koplyčia). Ji buvo ir 1703 m. ilgainiui sunyko arba sudegė. Vėliau pastatyta medinė šv. Angelų Sargų bažnyčia. 1797 m. įkurta parapija.

1820–1825 m. klebonavęs Nikodemas Dubrovskis pastatė medinę varpinę. Klebonas Andrius Cechanavičius (Alytuje 1829–1868 m.) 1830 m. pastatė naują bažnyčią. 1866 m. pastatytos dailininko Hymenickio tapybos 14 Kryžiaus kelio stočių. 1876 m. klebonu paskirtas Sebastijonas Banevičius 1878 m. bažnyčią padidino, pristatė dvi koplyčias.

1889–1919 m. klebonavęs Mykolas Migauskas 1905 m. bažnyčią pailgino, apkalė lentomis, aptvėrė šventorių. Alytaus vikaras Vincas Dargis už draudžiamos lietuviškos spaudos platinimą 3 m. ištremtas į Černigovo guberniją, o atlikus bausmę neleista įsikurti lietuviškoje parapijoje. 1907 m. įsteigtas „Žiburio" draugijos skyrius, įkurta biblioteka – skaitykla (pirmininkas kunigas M. Migauskas). 1909–1914 m. veikė Lietuvių katalikų blaivybės draugijos skyrius.

Po Antrojo pasaulinio karo klebonas Leonardas Kavaliauskas bažnyčią suremontavo.

Architektūra
------------

Bažnyčia istoristinė, turi neoklasicizmo ir neobaroko bruožų, lotyniško kryžiaus plano, su stačiakampe apside, bokšteliais. Šventoriuje yra kapinės, kuriose palaidotas 1919 m. vasario 13 d. žuvęs karininkas Antanas Juozapavičius, 1991 m. žuvęs savanoris Artūras Sakalauskas.

Galerija
--------

* Bažnyčia iš šonoBažnyčia iš šono
* Bažnyčia iš galoBažnyčia iš galo
* Bažnyčios varpinėBažnyčios varpinė
| Medaliai |
| --- |
| Hannah MillsHannah Mills |
| Moterų buriavimas |
| **Atstovaujant: Jungtinės Karalystės vėliava Jungtinė Karalystė**  |
| Olimpinės žaidynės |
| **Auksas** | 2016 Rio | 470 |
| **Auksas** | 2020 Tokijas | 470 |
| **Sidabras** | 2012 Londonas | 470 |
| Pasaulio čempionatas |
| **Auksas** | 2012 Barselona | 470 |
| **Auksas** | 2019 Enošina | 470 |
| **Sidabras** | 2011 Pertas | 470 |
| **Sidabras** | 2015 Haifa | 470 |
| **Sidabras** | 2017 Tesalonikai | 470 |
| **Bronza** | 2014 Santanderis | 470 |
| **Bronza** | 2018 Orhusas | 470 |

**Hannah Mills** (g. 1988 m. vasario 29 d. Kardife) – Jungtinės Karalystės buriuotoja sportinėmis jachtomis, olimpinė čempionė. Sportininkė varžosi dviviečių 470 burvalčių klasėje.

Biografija
----------

2007 m. Europos jaunimo čempionė. 2008 m. pasaulio jaunimo 470 klasės čempionė.

2011 m. Mills poroje su Saskia Clark pelnė pasaulio čempionato sidabro medalius ir iškovojo teisę startuoti olimpinėse žaidynėse. Savo debiutinėse 2012 m. vasaros olimpinėse žaidynėse bričių duetas dvejus plaukimus iš dešimties ir bendroje įskaitoje pelnė sidabro medalius. 2012 m. Mills ir Clark pirmą kartą tapo pasaulio čempionėmis.

2014 m. Europos čempionate iškovoti sidabro medaliai. Tais pačiais metais pelnyti pasaulio čempionatų bronzos medaliai ir pakvietimas į olimpines žaidynes. 2016 m. vasaros olimpinėse žaidynėse Mills kartu su Clark laimėjo trys plaukimus iš dešimties ir susumavus visus baudos taškus tapo olimpinėmis čempionėmis. Jos tapo pirmosiomis Jungtinės Karalystės atstovėmis laimėjusiomis auksą moterų 470 klasėje.

2019 m. Mills kartu su Eilidh McIntyre tapo pasaulio čempionėmis. 2020 m. vasaros olimpinėse žaidynėse poroje su McIntyre britės tapo olimpinėmis čempionėmis.

Šaltiniai
---------

1. ↑  „Olympedia Profile". olympedia.org. Nuoroda tikrinta 2021 m. rugpjūčio 26 d.


|  |  |  |  |
| --- | --- | --- | --- |
| 

| Ž • A • RBuriavimo olimpinės čempionės moterų dviviečių 470 klasės jachtų varžybose |
| --- |
|  |
| 

* 1988:  Jolly & Jewell (USA)
* 1992:  Zabell & Guerra (ESP)
* 1996:  Zabell & Vía Dufresne (ESP)
* 2000:  Armstrong & Stowell (AUS)
* 2004:  Bekatorou & Tsoulfa (GRE)
* 2008:  Rechichi & Parkinson (AUS)
* 2012:  Aleh & Powrie (NZL)
* 2016:  Mills & Clark (GBR)
* 2020:  Mills & McIntyre (GBR)
 |

 |
**Alytaus rajono taryba** – Alytaus rajono savivaldybės atstovaujamoji institucija, išrinkta 1990 m. kovo 24 d. Pilnas pavadinimas – **Alytaus rajono Liaudies deputatų taryba**, nuo 1990 m. balandžio mėn. *Alytaus rajono taryba*.

Teisinis pagrindas
------------------

Vietos savivaldos pagrindų įstatymu, priimtu 1990 m. vasario 12 d. savivaldybės suskirstytos į žemesniosios pakopos savivaldybes – apylinkės, gyvenvietės (valsčiai), rajono (apskrities) miestai ir aukštesniosios pakopos savivaldybes – rajonai, apskritys, respublikos miestai. Alytaus rajonui priskirtas aukštesniosios pakopos savivaldybės statusas. Savivaldybių teises kiek suvaržė 1993 m. spalio 12 d. Seimo priimtos įstatymo pataisos.

Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu" vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 100 darbo ar gyvenamosios vietos piliečių susirinkimas. Tai buvo pirmieji laisvi ir demokratiški rinkimai po 1925 m. savivaldybių tarybų rinkimų.

Tarybos nariai
--------------

* Vincas Gudukas
* Aloyzas Jaciunskas
* Julius Sabatauskas
* Juozas Stadalnykas
* Albinas Venčkauskas

Nuorodos
--------

Oficiali svetainė Archyvuota kopija 2016-04-05 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| „Your Song" |
|  |
| Elton John singlas |
| Išleistas | 1970 m. spalio 26 d. |
| Formatas | 7" • 12" • CD |
| Įrašytas | 1970 m. sausį |
| Trukmė | 4:03 |
| Įrašų kompanija | Trident Studios (Londonas, Anglija) |
| Autorius | Elton John • Bernie Taupin |
| Prodiuseris | Gus Dudgeon |

**„Your Song"** – daina, kurią parašė britų atlikėjas Elton John, kartu su dainos tekstų autoriumi Bernie Taupin. Daina pasirodė antrajame Eltono Džono albume, pavadintame jo vardu – „Elton John", išleistame 1970 m. Daina buvo išleista tų pačių metų spalį Amerikos Valstijose. Ji taip pat buvo B-pusė dainai „Take Me to the Pilot", tačiau dėl savo populiarumo, pakeista į A-pusę, nors abi buvo daug kur grojamos. „Your Song" sugebėjo pasiekti 8-ą vietą Amerikos Billboard pardavimų sąraše. Jungtinėje Karalystėje ji užkopė į 7-ą vietą. Kitose keliose šalyse irgi sugebėjo patekti į top dešimtukus. 

Pirmą kartą ši daina buvo išleista amerikiečių roko grupės „Three Dog Night" 1970 m. kovą jų trečiajam studijiniam albumui „It Ain't Easy". Jie neišleido dainos kaip singlo, kadangi norėjo, kad pats Eltonas, kaip tuo metu kylanti žvaigždė, įrašytų ir jį išleistų.

1998 m. „Your Song" buvo įtraukta į Grammy šlovės muziejų. 2004 m. ši daina „Rolling Stone" žurnalo 500 visų laikų geriausių dainų sąraše užėmė 137-ą vietą, įskaitant ir 2010 m. Šios dainos demo versija buvo įtraukta į Eltono dainų rinkinį „To Be Continued" (1990 metais). Šias dainas perdainavo tokios garsios atlikėjos kaip Ellie Goulding bei Lady Gaga.

Atlikėjų sąrašas
----------------

* Elton John – pianinas, vokalas
* Paul Buckmaster – aranžavimas
* Frank Clark – akustinė gitara
* Gus Dudgeon – prodiusavimas
* Colin Green – gitaras
* Clive Hicks – 12-kos stygų gitara
* Barry Morgan – būgnai
* Dave Richmond – bosinė gitara
| **Robert Mugabe** |
| --- |
| Zimbabvės prezidentas |
|  |
| Gimė | 1924 m. vasario 21 d.Kutama, Pietų Rodezija |
| Mirė | 2019 m. rugsėjo 6 d. (95 metai)Singapūras |
| Zimbabvės prezidentas |
| Ėjo pareigas | 1987 m. gruodžio 31 d. – 2017 m. lapkričio 21 d. |
| Ankstesnis | Canaan Banana |
| Vėlesnis | Emmerson Mnangagwa |
|  |
| Partija | Zimbabvės Afrikos nacionalinė sąjunga - Patriotinis frontas |
|  |
|  **Vikiteka** | Robert Mugabe |

**Robertas Gabrielis Mugabė** 1924 m. vasario 21 d. – 2019 m. rugsėjo 6 d.) – antrasis Zimbabvės prezidentas, šaliai vadovavęs 1987−2017 m. Kaip vienas judėjimo prieš baltaodžių valdymą lyderių, į vadovaujamus postus R. Mugabe rinktas nuo 1980 m. Iki 1987 m. politikas buvo šalies ministru pirmininku.

Biografija
----------

R. Mugabė gimė 1924 m. vasario 21 d. ir buvo trečias iš šešių vaikų šeimoje. Jis baigė Maristų brolijos ir Jėzuitų mokyklas.

Aukštuosius mokslus R. Mugabė baigė Hararės (1953 m.), Gveru (1954 m.) ir Tanzanijoje (1955–1957 m.). Vėliau jis baigė dvi teisės studijas, o daktaro laipsnis buvo skirtas jau būnant šalies premjeru.

Politinė karjera
----------------

1960 m. R. Mugabė prisijungė prie Nacionalinės demokratų partijos, o 1963 m. perėjo į Zimbabvės Afrikos nacionalinę sąjungą. Nuo 1975 iki 1987 m. politikas vadovavo šiai sąjungai.

Nuo 1987 m. R. Mugabė tapo Zimbabvės Afrikos nacionalinės sąjungos – Patriotinio fronto lyderiu.

Nuo 1980 iki 1987 m. R. Mugabė tapo atkurtos valstybės pirmuoju ministru pirmininku.

1987 m. ministro pirmininko pareigos buvo panaikintos, o R. Mugabė tapo antruoju šalies prezidentu, pakeitęs Kanaaną Bananą. Šiose pareigose R. Mugabė buvo perrinktas 1990, 1996, 2002 ir 2008 m.

2009 m. ministro pirmininko postas vėl buvo atkurtas. Paskutiniuose rinkimuose šalies prezidento varžovu tapo šalies ministras pirmininkas Morganas Cvangirajus, kuris laikytas pagrindiniu opozicijos lyderiu šalyje.

2017 m. lapkričio 21 d. R. Mugabė atsisakė prezidento pareigų po to, kai armija įsikišo į šalies valdymą, jis buvo nušalintas iš partijos lyderio posto ir šalies parlamente jam pradėta rengti apkaltos procedūra.

Išnašos
-------

1. ↑  *Robert Mugabe resigns after 37 years as Zimbabwe’s leader*, CNN News, November 21, 2017


| Politinis postas |
| --- |
| Prieš tai:**Abel Muzorewa** | **Zimbabvės ministras pirmininkas**1980–1987 | Po to:**Morgan Tsvangirai** |
| Prieš tai:**Canaan Banana** | **Zimbabvės prezidentas**1987–2017 | Po to:**Emmerson Mnangagwa** |
| Medaliai |
| --- |
| Zoe Smith Londone jaunimo žaidynėse |
| Moterų sunkioji atletika |
| **Atstovaujant:  Jungtinė Karalystė**  |
| Europos čempionatas |
| **Bronza** | 2014 Telavivas | –58 kg |
| **Bronza** | 2019 Batumis | –64 kg |
| **Atstovaujant:  Anglija**  |
| Sandraugos žaidynės |
| **Auksas** | 2014 Glazgas | –58 kg |
| **Sidabras** | 2018 Gold Koastas | –63 kg |
| **Bronza** | 2010 Delis | –58 kg |

**Zoe Smith** (g. 1994 m. balandžio 26 d. Londone) – Jungtinės Karalystės sunkiosios atletikos sportininkė, olimpietė, Europos čempionatų prizininkė.

Biografija
----------

2010 m. Smith pirmą kartą dalyvavo Sandraugos žaidynėse, kuriose pelnė bronzos medalį. 

Savo debiutinėse 2012 m. vasaros olimpinėse žaidynėse Smith varžėsi svorio kategorijoje iki 58 kg. Rovimo rungtyje britė su 90 kg buvo 13-a, o stūmime su 121 kg liko 9-oje vietoje. Bendroje daugiakovėje su 211 kg rezultatu užimta 10-oji vieta.

2014 m. anglė antrą kartą startavo Sandraugos žaidynėse, kuriose aplenkė visas varžoves ir iškovojo auksą. Tais pačiais metais britė pirmą kartą pelnė Europos čempionatų medalį - bronzą.

2018 m. pasaulio sunkiosios atletikos čempionate Smith buvo 14-a rovime ir 15-ia stūmime. Daugiakovėje su 215 kg rezultatu užimta 17-a vieta. Tais pačiais metais Smith dalyvavo Sandraugos žaidynėse kaip Anglijos rinktinės atstovė. Sportininkė daugiakovėje užfiksavo 207 kg rezultatą ir nusileidusi tik kanadietei Maude Charron pelnė sidabro medalį.

2019 m. Europos čempionate britė antrą kartą pelnė bronzos medalį.

Savo antrosiose 2020 m. vasaros olimpinėse žaidynėse Smith varžėsi svorio kategorijoje iki 59 kg. Rovimo rungtyje britė su 87 kg buvo 8-a, o stūmime su 113 kg liko 7-oje vietoje. Bendroje daugiakovėje su 200 kg rezultatu užimta 8-oji vieta.

Šaltiniai
---------

1. ↑  „Olympedia Profile". olympedia.org. Nuoroda tikrinta 2021 m. rugsėjo 4 d.

Nuorodos
--------

* Britų olimpinės asociacijos puslapyje